Randi A. Skum

Randi Kristin Anthonsen Skum (født 1967) er en norsk politiker. Hun representerer Norske Samers Riksforbund, og var valgt inn på Sametinget for perioden 1997–2013 for Valgkrets 4 Gáisi. Hun var rådsmedlem i perioden 2001–2007. Skum har vært medlem av Nærings- og kulturkomiteen, og leder av kontrollkomiteen. Tidligere har hun sittet i Plan- og finanskomiteen.

I tillegg til politikken er hun styremedlem i Samisk Hus, og har tidligere vært medlem av Norsk-Svensk reinbeitekonvensjon, og styremedlem i Senja- og Omegn Sameforening. Hun har også sittet i styret for Tromsø OL 2014.

Hun er utdannet innen IT og jus, og har tidligere jobbet som lærer, prosjektleder innenfor kulturminnevern og samisk språkutdanning i Troms samt  drevet eget kunstgalleri i Tromsø. Dessuten har hun hatt egen driftsenhet for reindrift siden 1997.NRK.no – Sametingsvalget – Randi A. Skum

 Referanser 

 Kilder 
 Odd Mathis Hætta: Sametinget i navn og tall : Høsten 1997 - høsten 2001
 Odd Mathis Hætta: Sametinget i navn og tall : Høsten 2001 - høsten 2005

 Eksterne lenker 
 Profil på Sametinget
 Randi Skums blogg

Kategori:Norske sametingspolitikere
Kategori:NSR-politikere